చెన్నై, మార్చి 18(ఆంధ్రజ్యోతి): ‘ప్రసార మాధ్యమాల్లో పోటీతత్వం పెరిగింది. సంచలన వార్తలకు, ఏకపక్ష వార్తలకు ప్రాధాన్యం ఇవ్వడంతో నైతిక విలువలు కొరవడుతున్నాయి. పాత్రికేయుల్లో నిబద్ధత మృగ్యమైపోతున్నది’ అని జస్టిస్ నూతి రామ్మోహనరావు ఆందోళన వ్యక్తం చేశారు. సౌత ఏషియా బ్యూరో చీఫ్ ఎస్.వెంకట నారాయణకు చెన్నైలో శనివారం ‘ఎనఆర్ చందూర్-జగతి’ పురస్కారాన్ని ప్రదానం చేశారు. ముఖ్యఅతిథిగా పాల్గొన్న జస్టిస్ రామ్మోహనరావు మాట్లాడుతూ.. ఒకప్పుడు పాత్రికేయ రంగంలో నిష్ణ్ణాతులైనవారు ఉండేవారని, ప్రస్తుతం అలాంటి విద్యావంతులు ఈ రంగంలోకి రావటం లేదన్నారు. వ్యక్తి ఆరాధన అధికమై.. ఓ రాజకీయ పార్టీకో, నాయకుడికో వంతపాడుతూ పత్రికలు నిష్పక్షపాత ధోరణిని పాటించడం లేదన్నారు. కేంద్రీయ హిందీ సమితి సభ్యులు యార్లగడ్డ లక్ష్మీ ప్రసాద్ మాట్లాడుతూ.. నిష్పక్షపాత వార్తలను అందించడంలో పోటీతత్త్వం ఉండాలని సూచించారు. ఎంవీ నారాయణ గుప్తా అధ్యక్షతన జరిగిన సభలో ఎన్నార్ చందూర్-జగతి పురస్కారాన్ని ఢిల్లీ జర్నలిస్టు ఎస్.వెంకటనారాయణకు అందజేశారు. అవార్డు కింద జ్ఞాపిక, 50వేల నగదును బహూకరించారు. అవార్డు గ్రహీత వెంకటనారాయణ మాట్లాడుతూ.. కేంద్రం, రాష్ట్రంలో బలమైన ప్రతిపక్షాలు లేక పోవడంతో బాధ్యతాయుతమైన ప్రతిపక్షంగా వ్యవహరించాల్సిన బాధ్యత పాత్రికేయులదే అన్నారు.
chennai, marchi 18(aandhrajyoti): ‘prasara maadhyamaallo potitatvam perigindi. sanchalana vaartalaku, ekapaksha vaartalaku praadhaanyam ivvadamtho naitika viluvalu koravadutunnaayi. paatrikeyullo nibaddhata mrugyamaipotunnadi’ ani justis noothi rammohanarao aandolana vyaktam chesaru. southa eshia beuro cheef es.venkata narayanaku chennailo sanivaaram ‘anor chandur-jagati’ puraskaaraanni pradaanam chesaru. mukhyatidhiga palgonna justis rammohanarao maatlaadutuu.. okappudu paatrikeya rangamlo nishnnaatulainavaaru undevaarani, prastutam alanti vidyaavantulu ee rangamloki ravatam ledannaru. vyakti aaraadhana adhikamai.. oo rajakeeya partico, nayakudiko vantapaadutuu patrikalu nishpakshapaata dhoranini paatinchadam ledannaru. kendriiya hindi samiti sabhyulu yarlagadda lakshmi prasad maatlaadutuu.. nishpakshapaata vaartalanu andinchadamlo potiitattvam undaalani suuchimchaaru. emvee narayana gupta adhyakshatana jarigina sabhalo ennar chandur-jagati puraskaaraanni dhilli jarnalistu es.venkatanaaraayanaku andajesaaru. avaardu kinda ghnaapika, 50vela nagadunu bahuukarinchaaru. avaardu graheeta venkatanarayana maatlaadutuu.. kendram, rashtramlo balamaina pratipakshaalu leka povadamtho baadhyataayutamaina pratipakshamgaa vyavaharinchaalsina baadhyata paatrikeyulade annaru.